Σ' αυτόν τον δυστοπικό κόσμο, η αντιστασιακή σου ομάδα
είναι η τελευταία ελπίδα της ανθρωπότητας.
Δυστυχώς, οι τυραννικοί κυρίαρχοι σας αιχμαλώτισαν όλους
και σας έφεραν στο αρχαίο Κολοσσαίο για να διασκεδάσουν.
Πριν σας ρίξουν στο μπουντρούμι,
βλέπετε πολλούς αριθμημένους διαδρόμους να οδηγούν έξω.
Αλλά κάθε έξοδος μπλοκάρεται από ένα ηλεκτρικό φράγμα
με έναν αριθμητικό συνδυασμό.
Μαθαίνεις ότι θα επιτρέψουν σε έναν σας να δραπετεύσει περνώντας μια δοκιμασία
ενώ όλοι οι άλλοι θα γίνουν τροφή για τις μεταλλαγμένες σαλαμάνδρες αύριο.
Με την τέλεια λογική σκέψη της, η Ζάρα είναι η προφανής επιλογή.
Της δίνεις ένα κρυμμένο πομπό, ώστε οι υπόλοιποι να ακούτε.
Καθώς παίρνουν τη Ζάρα,
ακούτε τα βήματά της να ηχούν σε έναν από τους διαδρόμους,
και μετά να σταματάνε.
Μια φωνή ανακοινώνει ότι πρέπει να βάλει έναν κωδικό
που αποτελείται από 3 θετικούς ακέραιους αριθμούς σε αύξουσα σειρά,
άρα ο 2ος αριθμός είναι μεγαλύτερος ή ίσος με τον 1ο,
και ο 3ος μεγαλύτερος ή ίσος με τον 2ο.
Μπορεί να ρωτήσει μέχρι τρία στοιχεία,
αλλά αν μαντέψει λάθος,
ή πει οτιδήποτε άλλο,
θα τη ρίξουν πάλι στο μπουντρούμι.
Για το πρώτο στοιχείο, η φωνή λέει ότι γινόμενο των τριών αριθμών είναι 36.
Τότε η Ζάρα ρωτά το δεύτερο στοιχείο,
και της λέει ότι το άθροισμα των αριθμών
είναι το ίδιο με τον αριθμό του διαδρόμου που μπήκε.
Μακρά σιωπή.
Είσαι σίγουρος ότι η Ζάρα θυμάται τον αριθμό του διαδρόμου,
αλλά δεν υπάρχει τρόπος να τον γνωρίζετε εσείς,
και δεν μπορεί να τον πει φωναχτά.
Αν η Ζάρα μπορούσε να εισάγει τον κωδικό τώρα, θα το έκανε,
αλλά αντίθετα, ρωτάει το τρίτο στοιχείο,
και η φωνή ανακοινώνει ότι ο μεγαλύτερος αριθμός υπάρχει μόνο μία φορά
στον συνδυασμό.
Λίγο αργότερα, ο ήχος του ηλεκτρικού φράγματος σταματά για λίγα δευτερόλεπτα,
και συνειδητοποιείς ότι η Ζάρα δραπέτευσε.
Δυστυχώς, ο πομπός της είναι πλέον εκτός εμβέλειας,
οπότε δεν θα πάρετε άλλες πληροφορίες.
Μπορείτε να βρείτε τη λύση;
[Κάντε παύση αν θέλετε να το σκεφτείτε]
[3]
[2]
[1]
Ανησυχείτε γιατί δεν ξέρετε τον αριθμό διαδρόμου της Ζάρας,
αλλά αποφασίζετε να ξεκινήσετε από την αρχή.
Από το πρώτο στοιχείο, βρίσκετε και τους οκτώ πιθανούς συνδυασμούς
με γινόμενο 36.
Πρέπει να είναι ένας από αυτούς, αλλά ποιος;
Τώρα το δύσκολο κομμάτι.
Αν και δεν ξέρετε ποιον αριθμό ψάχνετε,
αποφασίζετε να βρείτε τον άθροισμα κάθε συνδυασμού.
Και τότε καταλαβαίνετε.
Όλα τα αθροίσματα εκτός από δύο είναι μοναδικά,
και αν ο αριθμός των διαδρόμων ταιριάζει με κάποιο,
η Ζάρα θα ήξερε επί τόπου την σωστή απάντηση
χωρίς να ρωτήσει το τρίτο στοιχείο.
Εφόσον ρώτησε,
ο αριθμός διαδρόμου θα πρέπει να ταίριαζε με το μόνο άθροισμα
που εμφανίζεται στη λίστα πάνω από μια φορά:
Το 13.
Αλλά ποιος από τους δύο συνδυασμούς με το 13 είναι σωστοί:
1,6,6,
ή 2,2,9;
Εδώ έρχεται το τρίτο στοιχείο.
Αφού ο μεγαλύτερος αριθμός είναι μοναδικός,
το 2,2,9 πρέπει να είναι ο κωδικός.
Όταν πέφτει η νύχτα, μαζί με τους άλλους δραπετεύετε από τον διάδρομο 13
και ξανασυναντάτε τη Ζάρα έξω.
Ελευθερωθήκατε με τα μαθηματικά και τη λογική.
Τώρα είναι ώρα να ελευθερώσετε τον υπόλοιπο κόσμο.